CELEX: C2004/217/53
Language: lt
Date: 2004-08-28 00:00:00
Title: Byla T-239/04 Italijos Respublikos 2004 m. birželio 11 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/30
            
         Italijos Respublikos 2004 m. birželio 11 d. pareikštas ieškinys Europos Bendrijų Komisijai
   (Byla T-239/04)
   (2004/C 217/53)
   Bylos kalba: italų
   2004 m. birželio 11 d. Europos Bendrijų Pirmosios instancijos teisme buvo pareikštas Italijos Respublikos, atstovaujamo avvocato dello Stato Danilo del Gaizo, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               pripažinti ginčijamą sprendimą niekiniu ir negaliojančiu;
            
         
               —
            
            
               priteisti iš Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Šis ieškinys yra pareikštas dėl 2004 m. kovo 30 d. Komisijos sprendimo C(2004)930 fin, susijusio su byla Nr. C62/2003 (ex NN 7/2003), kuriuo buvo pripažinta nesuderinama su bendrąja rinka valstybės pagalba dėl skubių su užimtumu susijusių priemonių, kurias Italija įgyvendino 2003 m. vasario 14 d. dekretu-įstatymu, pakeistu 2003 m. balandžio 17 d. įstatymu Nr. 81. Komisija nusprendė, kad ginčijama pagalbos priemonė suteikia finansinę naudą asmenims, įsigyjantiems įmones, turinčias finansinių sunkumų, kurioms taikomas specialus administravimas, ir kuriose dirba mažiausiai 1000 darbuotojų bei kurios iki 2003 m. balandžio 30 d. su Darbo ministerija sudarė kolektyvines sutartis dėl pritarimo darbuotojų perkėlimui, taip pat įmonėms, turinčioms finansinių sunkumų, kurioms taikomas specialus administravimas ir kuriose dirba mažiausiai 1000 darbuotojų bei galinčioms perkelti darbuotojus.
   Pagrįsdamas savo ieškinį pareiškėjas teigia, kad:
   
               —
            
            
               ginčijama pagalba yra bendro pobūdžio priemonė, skirta užimtumui skatinti bei neiškraipanti ar negalinti iškraipyti konkurencijos; todėl tai nėra valstybės pagalba pagal EB sutarties 87 straipsnio 1 dalį.
            
         
               —
            
            
               Komisijos pagalbos suderinamumo įvertinimas yra paneigtas priemonės galiojimo laikotarpiu, pateisinamos laikina rimta užimtumo krize ir taikomos tik laikotarpiu, reikalingu jai įveikti, laikantis proporcionalumo principo.
            
         
               —
            
            
               buvo pažeistos rekomendacijos, susijusios su valstybės pagalba atgaivinimui ir restruktūrizavimui, ta apimtimi, kiek, atsižvelgiant į Ocean SpA pardavimą Brandt Italia, rekomendacijų 100 punkte yra aiškiai nurodyta pagalba, apie kurią nebuvo pranešta, nustatant, kad Komisija turi įvertinti, ar kiekviena be Komisijos leidimo suteikta pagalba atgaivinimui ir restruktūrizavimui yra suderinama su bendrąja rinka.
            
         
               —
            
            
               Komisija pažeidė savo 2002 m. gruodžio 12 d. reglamentą (EB) Nr. 2204/2002 dėl EB sutarties 87 ir 88 straipsnių taikymo valstybės pagalbai, teikiamai užimtumui (1), nepripažindama pagalbos priemonės suderinama su juo.
            
         
      (1)  OL L 331, 2002 12 13, p. 3.